Feketebástya:Szabályzat

## Alapelvek

* **Feltételezz jóindulatot**. Az emberek azért jönnek, hogy részt vegyenek a jó szócikkek megírásában, illetve hogy többet megtudjanak ebből a főszerkesztő által felépített világról. Ha valamit írsz, azt könnyen lehet, hogy a főszerkesztő átszerkeszti, lévén nem passzol az általa elképzelt világba. **Ha biztosra akarsz menni, először írd le az ötleteidet az ötletek oldalra**, ahol, ha az írásod nem sérti a többi szabályt, bírálásra kerül, és választ is kapsz rá. Munkád ott semmiképpen sem fog kárba veszni.
* Kerüld el a „visszaállításokat” és törléseket ha ez lehetséges, (a nyilvánvaló vandalizmustól eltekintve). A visszaállításokat lehetőség szerint mindig magyarázd meg az összefoglalóban vagy a vitalapon.
	+ Tedd jobbá, szerkeszd, beszéld meg a vitalapon.
* Légy udvarias.
	+ Az emberek nem látnak és nem tudják biztosan, hogy milyen hangulatban vagy. A rossz hangulat nem feltétlenül kell eredményezze a rombolást, és a hülyeséget. Ha rossz a kedved, kétszer gondold meg, mielőtt leírsz valamit.
* A vitalapokon írd alá a hozzászólásaidat. (A *cikkekbe* ne írj másoknak szóló privát üzeneteket, és ott soha ne írd alá szerkesztéseidet.)
* Dolgozz azon, hogy egyetértés alakuljon ki. Bár a wiki életét nagyban a főszerkesztő által elképzelt világnézet határozza meg, nincs kizárva a szerkesztés és a *kulturált* vitatkozás.
* Ne hagyd a kérdéseket figyelmen kívül.
	+ Ha valaki nem ért egyet a változtatásaiddal, akkor adj jó indokokat arra nézve, hogy azok miért voltak helyesek. Hiszen mindent meglehet indokolni és annak az ellenkezőjét is. Ez főként eldöntendő, illetve a még nyitott kérdéseknél érvényes.
* Ismerd el azt a véleményt, amire nem tudsz érdemben válaszolni; ismerd el ha az egyet nem értésed csak megérzésen, egyéni hiten vagy ízlésen alapult.
	+ Ne akard, hogy mások olyan véleményen vitázzanak veled, melyben te sem hiszel igazán.
* Mindig légy kész bocsánatot kérni.
	+ A túlfűtött vitákban gyakran mondunk olyan dolgokat, amiket később megbánunk. Mondd ki, hogy megbántad - akkor is, ha nem.
* Bocsáss meg és felejts. Különösen azt, amit a főszerkesztő az ötleteidről és a változtatásaidról mond.
* Ismerd meg saját részrehajlásaidat és tartsd észben őket.
* Dicsérj, ha van rá okod. Mindenkinek jólesik, ha elismerik. Hagyj üzenetet a szerkesztő vitalapján. Ez különösen az új, *jó* ötletekre vonatkozik.
	+ Keress egy lapot, ami szerkesztésre vár! A Fekete Bástya wikin 29 lap van! Segíts a csonkok kibővítésében, vagy írj meg egy vörös linkes cikket. Azonban ne felejts el előtte pontosítást, adatokat kérni előtte a főszerkesztőtől, hogy a szerkesztéseid biztosan megmaradjanak. Lehetséges, hogy még így is át lesznek kicsit szerkesztve, de ne feledd, hogy sokkal nagyobb az esélye annak, hogy cikked megmarad, ha a főszerkesztő az áldását adja munkádra. Elvégre ez mégis csak az ő wikije, az ő ötletein alapozva.
* Mindig tartsd észben, hogy mire nem való a wiki.

## Felhasználói lapok információi

Felhasználói lapja minden szerkesztőnek van, és azt kizárólag Ő szerkesztheti. Kivételt képez, ha egy új szerkesztőnek segítesz a lap kialakításában, táblázat, hivatkozás, kép, stb. elhelyezésében, vagy a helytelenül megadott hivatkozás(ok)ban segítesz. A saját felhasználói lapodon bármit leírhatsz, (ami nem sérti az etikettben foglaltakat, és a már meglévő lapodról bármikor, bármit törölhetsz.

A felhasználói lapod mellett lesz egy un. vitalap, amely a szerkesztőkkel való kommunikációt hivatott megkönnyíteni. Ha ide üzenetet kapsz azt az üzenetet küldő vitalapján válaszold meg.

### Bemutatkozás

A bemutatkozás nem kötelező, de más szerkesztőkkel a kontaktus felvételét megkönnyítendő lehet, és ajánlott, **bármit írhatsz magadról**: hobbydról, tanulmányaidról, akár érzéseidről, vágyaidról, stb., de ezért az ne legyen:

* trágár, vagy sértő ;
* nem sértheti más szerkesztők politikai, etnikai, illetve vallási nézeteit;
* nem tartalmazhat reklámot- (Itt nem minősül reklámnak a saját, vagy céged honlapjára való hivatkozás, kép elhelyezése, vagy céged néhány soros ismertetése.)

Nem megfelelő "Bemutatkozás" esetén a adminisztrátorok, de bármelyik szerkesztő is megkérhet. Felszólíthatnak a „bemutatkozás” megváltoztatására, amennyiben érdemi válasz nem érkezik a felszólításra, a lap törlésre kerül.

### Bármely vitalapon

Bármely szerkesztőknek joga és kötelessége figyelmeztetni, a nem megfelelő viselkedés esetén, sőt jogukban áll felszólítani annak azonnali abbahagyására. Ennek megtörténte után, ha az nem vezet eredményre, további felszólítás nélkül joguk van az adminisztrátoroknak, az általad is (leendő link »elolvasható« helye) szabályok alkalmazásával blokkolni, vagy kitiltani. A blokkolás, kitiltás hosszúságát és milyenségét a helyzet súlyosságára való tekintettel határozzák meg a adminisztrátorok. Így ez lehet: 30 perctől — a végleges kizárásig bármilyen időtartam.

## Mi a nem megfelelő viselkedés

* sértő, trágár kifejezések használata,
* gyűlölködés
* más szerkesztők sértegetése, becsmérlése; (személyeskedés)
* ami sérti a hatályos jogszabályokat, illetve jogsértésre buzdít,
* politikai, vallási, etnikai kérdések feszegetése;
* zagyvaságok, értelmetlen betűhalmazok, ábrák beírása;
* nagybetűkkel történő írás (ez ugyanis a neten általánosan elfogadott szabályok alapján kiabálásnak számít, továbbá igen zavaró lehet)
* reklám vagy hirdetés jellegű beírások;
* az idegen nyelveken történő beszélgetés, mivel lehetnek akik nem ismerik az adott nyelvet, ezért ez illetlenségnek számít.

Kivételek lehetnek:
Ha az a témához szükséges és ahhoz kapcsolódik, magyar fordítása, értelmezése is ugyanott olvasható,
Idegen anyanyelvű, magyarúl nem tudó felhasználóhoz szól, (lehetőleg a vitalapján történjen)
Ha az idegen anyanyelvű, de magyarul is beszélő, ezt a jobb megértés miatt kéri,
Ha bármely idegennyelvű szöveg magyarra fordításának értelmezéséről folyik a vita.
### Technikai rombolásnak minősül

* minden olyan beavatkozás, amely elrontja a könyv, könyvlap, kép, vagy hang fájl esztétikai megjelenését, illetve bármilyen módon akadályozza annak rendeltetésszerű használatát

### Szövegek áthelyezése

Előzetes egyeztetés nélkül, vagy más szerkesztők eltérő véleménye esetén a lap önkényes áthelyezése helyett érdemesebb a lap vitalapján rendezni a nézeteltéréseket.

### Vandál

Vandalizmusnak nevezzük azt, amikor valaki egy, vagy több szócikkben olyan változtatást, szerkesztést végez, ami nyilvánvalóan nem való a szócikkbe. A vandalizmus szó (értelmetlen) rombolást jelent.

Ha vandalizmussal találkozol, a legegyszerűbb megoldás a nem odavaló részeket törölni, például bemenni a laptörténet módosítás előtti részébe, ott kiválasztod a „Lap szerkesztését” és elmented a lapot. Így a régi változat egyszerűen felülírja az új, „vandalizált” változatot.

Figyelmeztetheted a vandált, hogy rongálást többet ne kövessen el, szólhatsz főszerkesztőnek is, hogy lépjenek fel ellene. A vandalizmus elkövetője rövidebb, vagy hosszabb időre, de akár örökre is blokkolható.

### Kizárás

**Az itt leírt szabályok súlyos megsértése, a Fekete Bástya wikiből való kizárást eredményezheti.**

### IRL fenyegetés

Az IRL (=*In Real Life, vagyis a valós életben)* fenyegetés és zaklatás (nyílt vagy burkolt veréssel való fenyegetés, perrel fenyegetőzés, munkahelyen, vagy iskolában/egyetemen lejáratásra tett kísérlet, stb.) azon kevés esetek egyike, aminél zéró toleranciát kell alkalmazni: ha az első figyelmeztetés nem használ, akkor örökblokk (durva esetben akár figyelmeztetés nélkül is).

Részint, mert akiben van egy csepp jóérzés, nem követ el ilyet, részint pedig akiben nincs, attól meg minél hamarabb megválunk, annál jobb, mert megfélemlítésre alkalmas lehet még a nem túl komolyan vehető fenyegetés is.

*Köszönöm az Unciklopédiának, hogy segített megalkotni ezt a szabályoldalt! Segítségük nélkül nem sikerült volna ez a hasznos összefoglaló!*